Amadu Wurie (Agusta 27 1898 - 13 Yunin shekarar 1977) ɗan asalin Saliyo ne mai ilimi, kuma' Dan siyasa. Wurie an haife shi ne a Gbinti, Lardin Port Loko, a Lardin Arewacin Birtaniyya Saliyo, ɗa ne ga wani babban sarki a Fula . Ya yi karatu a makarantar Bo a Bo, ɗayan ɗalibai na farko (Admission Number 55) lokacin da aka buɗe makarantar a shekarar 1906. A shekarar 1916, yana cikin aji na farko na 'yan Saliyo da suka ci jarabawar aikin gwamnati ta Biritaniya kuma aka nada shi mataimakin shugaban makarantar Bo a waccan shekarar. Zuwa 1935, Wurie ya hau kan matsayin babban mataimaki shugaban makarantar wanda hakan ya bashi damar kasancewa dan Afirka na farko da yayi aiki koda na wani lokaci ne a matsayin Shugaban. Daga 1935 zuwa 1955, Wurie yayi aiki a wurare daban-daban a cikin yankin, da farko a matsayin shugaban makarantar da kuma mai kula da makarantu. Bayan samun ‘yancin kan kasa a 1961, an zabi Wurie a matsayin dan majalisa a karkashin tutar Jam’iyyar Saliyo (SLPP), jam’iyyar da ya taimaka aka samu.